C 355/20
BG
Официален вестник на Европейския съюз
16.9.2022 г.
3.14.
Култура на безопасност на храните (КБХ) През есента на 2020 г. при преразглеждането на „Общи принципи за хигиена на храните“ (CXC 1-1969) беше въведено създаването и поддържането на КБХ като фундаментален принцип за успешното функциониране на всяка система за хигиена на храните.
През март 2021 г. с приемането на Регламент (ЕС) No 2021/382 на Комисията, в който се определят компонентите на КБХ, в приложение II към Регламент (ЕО) No 852/2004 беше въведена специална глава XIа относно КБХ.
Ето защо стопанските субекти в областта на храните, които извършват дейности, различни от първичното производство и свързаните с него операции, трябва да спазват това изискване.
Глава XIа от приложение II към Регламент (ЕС) 852/2004 се отнася до следните компоненти на КБХ: а) ангажимент на ръководството и на целия персонал за безопасно производство и разпространение на храни; изискванията относно ангажимента на ръководството са допълнително уточнени и определени в Регламент (ЕО) No 852/ 2004; ангажиментът на персонала се изразява във възприемането на степента на ангажираност и участие във връзка с безопасността на храните на целия персонал на ССОХ; б) водеща роля по отношение на производството на безопасни храни и ангажимента на целия персонал за практиките за безопасност на храните; водещата роля може да се определи като възприемане на степента, до която лидерът(ите) на ССОХ е/са в състояние да включи(ат) персонала в изпълнението на дейностите във връзка с безопасността на храните и съответствието им с цел изпълнение на изискванията относно безопасността на храните и да осигури(ят) адекватна реакция на рисковете, отклоненията и променящите се обстоятелства; в) осведоменост на целия персонал на предприятието за опасностите, свързани с безопасността на храните, и за значението на безопасността на храните; осведомеността се изразява във възприемането на степента, до която всички служители на ССОХ са запознати с приложимите в рамките на задачите си рискове, свързани с безопасността на храните, и до която ги контролират; г) открита и ясна комуникация между всички служители на предприятието, в рамките на дадена дейност и между последователни дейности, в рамките на един производствен обект или между обекти с различни местоположения на даден ССОХ, включително споделяне на отклоненията и очакванията; комуникацията се отнася до възприемането на степента на предаване или разпространение на информацията, свързана с безопасността на храните, в рамките на организацията; д) наличие на достатъчно ресурси за гарантиране на безопасно и хигиенна обработка на храните; понятието „достатъчно ресурси“ се определя като възприемането на степента, до която ССОХ разполага с физическите и нефизическите средства, необходими за извършването на дейността при съблюдаване на безопасността на храните (например време, персонал, инфраструктура, образование/обучение и процедури).
Въпреки че компонентите са субективни (възприемане), са разработени инструменти за обективно измерване на КБХ в даден ССОХ — вижте примера в допълнение 3.
С помощта на тези инструменти може да се сравни степента, до която са реализирани КБХ и компонентите ѝ при отделни ССОХ, при различни групи служители в рамките на даден ССОХ (например оператори спрямо ръководство, при различни обекти, при служители в пряк контакт с храни или без такъв контакт) или да се оценят тенденциите с течение на времето (чрез повтаряне на оценката с инструмента).
Това може да предизвика предприемане на корективни действия като допълнително обучение на определени служители по някои или по всички компоненти на КБХ, подобряване на каналите за комуникация, инвестиции в ресурси и др.
Пример за такъв инструмент, който може да се използва като основа за разработването и оценката на КБХ, е възможно да бъде проучване, в което са включени редица показатели/твърдения за всеки от компонентите на КБХ.
Респондентите могат да изразят степента, до която са съгласни или не са съгласни (например по скала от 1 до 5).
Такъв инструмент може да се използва и като основа за проверката на културата на безопасност на храните в даден ССОХ по време на одит (вж. приложение III).
На уебсайта на Европейската комисия може да бъдат публикувани други инструменти, когато станат достъпни.
Малко по-различни подходи и инструменти за оценка (насочващи въпроси) са разработени от Глобалната инициатива за безопасност на храните (GFSI) (13).
ПРИМЕР ЗА ГЪВКАВОСТ: В Регламент (ЕО) No 852/2004 изрично се признава, че „[п]ри въвеждането на културата на безопасност на храните се отчитат характерът и размерът на предприятието за храни“.
Очевидно е, че естеството на продукта, например уязвимостта му към замърсяване и увеличаване на опасностите, и манипулирането в ССОХ, оказват влияние върху необходимостта от конкретната степен на култура на безопасност на храните, но ангажиментът за производство на безопасна храна трябва да е налице във всички предприятия.
В много малки предприятия, например в обект за търговия на дребно, който е семейна собственост и в персонала му няма или има много ограничен брой служители (13) https://mygfsi.com/wp-content/uploads/2019/09/GFSI-Food-Safety-Culture-Full.pdf